Moja zgodba: Odziv iz vljudnosti pripeljal do spoznavanja v živo

Prvi sem sporočilo poslal jaz. Članica se je odzvala in prijazno napisala, da “nisem njen tip” in da se je odzvala bolj ali manj “iz vljudnosti”. Tudi sam sem se prijazno odzval, se zahvalil za hitro in iskreno sporočilo.

Potem pa sva si pričela dopisovati. Teme so bile vedno globlje in čeprav sva v času dopisovanja spoznavala druge osebe, sva se počasi in vztrajno zbliževala.

Dokler ni po približno dveh mesecih “kliknilo” obema, da bi se mogoče srečala in se v resnici pričela spoznavati. Poudarek je bil na spontani, iskreni komunikaciji, brez “skrivnosti”, prepovedanih tem.

In tako je še danes, približno mesec po skupnem “kliku”. Prvo sporočilo, ki sem ga omenil na začetku, je bilo pa pred približno tremi meseci ali malo več.